Държавен вестник, бр. 28, 2016 г., стр. 85

БРОЙ  28	
Д Ъ Р Ж А В Е Н  В Е С Т Н И К 	
СТР.  85  
както и на други задължения, определени с 
концесионния договор; гаранцията е в размер 
на сумата, равна на 200 на сто от предложения 
с офертата размер на фиксираната част на 
годишното концесионно плащане и дължимия 
ДДС върху сумата, и е валидна до 10 месеца 
след изтичането на срока на концесията.
9.2. Концесионерът дължи неустойки при 
пълно неизпълнение, забавено, частично или 
лошо изпълнение на договорните задължения 
и лихви за забавено изпълнение на паричните 
задължения. Конкретните размери на неус-
тойките и лихвите и моментът на неизпълне-
нието на отделните задължения се определят 
с концесионния договор.
9.3. Във всички случаи на неизпълнение 
от страна на концесионера концедентът има 
право да търси освен определените неустойки 
и лихви и обезщетение по общия ред съгласно 
действащото законодателство.
10. Концесионерът дължи еднократно 
концесионно плащане в размер 150 000 лв. и 
дължимия ДДС върху тази сума като условие 
за влизане в сила на концесионния договор.
11. Определя гратисен период 48 месеца от 
влизането в сила на концесионния договор, 
през който концесионерът не дължи конце-
сионно плащане. 
12. След изтичането на гратисния период по 
т. 11 концесионерът извършва плащания към 
концедента при условия и по ред, определени 
с концесионния договор, както следва:
12.1. Годишни концесионни плащания, 
съставени от две части – фиксирана и про-
менлива:
12.1.1. фиксирана част в размер съгласно 
офертата на участника в процедурата, оп-
ределен за концесионер, но не по-малко от 
100 000 лв. (без ДДС), коригирана с прило-
жимия за съответния период инфлационен 
индекс, съгласно концесионния договор;
12.1.2. променлива част в размер съгласно 
офертата на участника в процедурата, опре-
делен за концесионер, но не по-малко от 5 на 
сто от общия размер на нетните приходи от 
всички дейности за текущата година, свър-
зани с ползването на обекта на концесията, 
и дължимия ДДС върху сумата.
13. Годишните концесионни плащания се 
извършват на две вноски, платими по бан-
ков път, при условия и по ред, определени с 
концесионния договор.
14. С концесионния договор задължително 
се определят:
14.1. Отношенията на концесионера с дър-
жавните ползватели в обекта на концесията.
14.2. Размерът на нормата на възвръщаемост 
за концесионера, определена с финансово-
икономическия модел – неразделна част от 
концесионния договор, както и редът за ней-
ното изчисляване, отчитане и контролиране.
14.3. Условията, които определят икономи-
ческия баланс на концесията, който предста-
влява равновесието между ползите за страните 
и разпределението на рисковете между тях. 
Икономическият баланс на концесията ще се 
смята за нарушен, когато:
14.3.1. в резултат на промени в законода-
телството или с акт на регулаторен орган, 
или в изпълнение на международен договор, 
по който Република България е страна, се 
променят условията за финансиране, управле-
ние или поддържане на обекта на концесията 
или условията за извършване на услугите или 
стопанските дейности по т. 1.3;
14.3.2. погине част от обекта на концесията 
или настъпи обективна невъзможност за полз-
ването му по предназначение, освен когато 
погиването или обективната невъзможност се 
дължи на виновно действие или бездействие 
на концесионера;
14.3.3. при последващо възникване на опас-
ност за националната сигурност и отбраната 
на страната, за околната среда, за човешко-
то здраве, за защитените територии, зони и 
обекти и за обществения ред;
14.3.4. нормата на възвръщаемост надви-
ши с 50 на сто в две последователни години 
заложената във финансово-икономическия 
модел на концесионера.
15. Концесионерът се определя чрез от-
крита процедура.
16. Критериите за комплексна оценка на 
офертите и тяхната относителна тежест са:
16.1. Размер на годишно концесионно пла-
щане с относителна тежест 40 на сто. 
16.2. Инвестиционна програма с относи-
телна тежест 35 на сто.
16.3. Програма за развитие и управление 
на обекта на концесия с относителна тежест 
25 на сто, включваща най-малко предложения 
относно бизнес модел за развитие на обекта 
на концесията; прогноза за трафика за срока 
на концесията; концепция за развитие на 
летищната инфраструктура; организационна 
структура; ръководство на летищните опера-
ции; управление на безопасността; управление 
на сигурността; инвестиционно управление; 
търговско управление; социална програма; 
екологична програма.
17. Определя гаранция за участие в проце-
дурата в размер 150 000 лв. под формата на 
внесен депозит или банкова гаранция. 
18. Разрушаването на съществуващи сгради 
и съоръжения и демонтажът на оборудване 
се извършват от концесионера при отпаднала 
необходимост, свързана с изпълнението на 
влязъл в сила генерален план и ПУП, с из-
граждането на нови сгради или съоръжения 
или с експлоатацията на обекта на концесията, 
по ред, определен с концесионния договор.